**Horacio Adolfo Salgán** (født 15. juni 1916 i Buenos Aires, død 19. august 2016 samme sted) var en argentinsk tangopianist, komponist, orkesterleder og arrangør.

Liv og virke
------------

### Bakgrunn

Salgán tok fatt på pianostudier i 6-årsalderen. 18 år gammel begynte han i Radio Belgrano som solist og studiomusiker. To år senere ble han oppdaget av orkesterlederen *Roberto Firpo*, som hyret Salgán til orkestret sitt.

### Karriere

I 1942 gjorde han sin første innspilling, og i 1944 etablerte han sitt eget orkester, som holdt det gående til 1947.

Salgán viet seg til undervisning og komposisjon, men stiftet i 1950 et nytt orkester. I 1960 startet han *Quinteto Real*. Gruppens hovedanliggende var å skape instrumetaltango for lytting snarere enn for dansegulvet. Imidlertid var flesteparten av komposisjonene hans faktisk meget dansbare. I 1998 spilte Salgán seg selv i den Oscar-nominerte Carlos Saura-filmen Tango.

Blant Salgáns mest berømte komposisjoner er *Comme il faut*, *Entre tango y tango*, *La llama silbando* og *A fuego Lento*.

Blant sangerne han har akkompagnert finner vi Edmundo Rivero og Roberto Goyeneche. Dirigenten Daniel Barenboim ga ved flere anledninger uttrykk for sin begeistring for Salgán.[] I 1995 mottok Salgán fortjenestemedaljen *Personalidad Emérita de la Cultura Argentina*.

Den 13. november 2005 ble Salgán spurt av en journalist i den argentinske dagsavisen *Clarín* hva han syntes om unge tangomusikere som har vendt ryggen til den tradisjonelle tangoen for å skape elektrotango:

> 
> «Vel, enkelte ting kan jeg ikke mene noe om, rett og slett fordi jeg ikke aner hva det dreier seg om. Det mest logiske er å ta utgangspunkt i tangoen slik den er, og deretter se på hvilke varianter som kan skapes. Før man kan slå en salto er man nødt til å lære å gå. Så vil tiden vise hvor det bærer. Opp gjennom historien har voldsom kritikk vært rettet mot folk som senere har blitt genierklært: Beethoven, Tsjajkovskij.. . Det sies at Bizet døde av sorg etter den grusomme kritikken operaen *Carmen* ble utsatt for.»
> 
> 
> 

Salgán pensjonerte seg i 2005, etter en 74 år lang musikerkarriere.

Referanser
----------

1. ↑   Gemeinsame Normdatei, besøkt 3. mai 2014[Hentet fra Wikidata]
2. 1 2   Autorités BnF, BNF-ID 13957292w[Hentet fra Wikidata]
3. 1 2   todotango.com, Todotango.com person ID 645, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w6pr8rwd, besøkt 9. oktober 2017[Hentet fra Wikidata]
5. ↑   www.fundacionkonex.org, besøkt 30. september 2022[Hentet fra Wikidata]
6. ↑  «Murió Horacio Salgán, a los 100 años» **(spansk)**. Montevideo Portal. Besøkt 20. august 2016.
7. ↑  Avisen Clarin

Eksterne lenker
---------------

* (en) Horacio Salgán – kategori av bilder, video eller lyd på Commons Rediger på Wikidata
* (en) Horacio Salgán på Internet Movie Database Rediger på Wikidata

* (fr) Horacio Salgán på Allociné Rediger på Wikidata

* (en) Horacio Salgán på AllMovie Rediger på Wikidata
* (en) Horacio Salgán på Apple Music Rediger på Wikidata

* (en) Horacio Salgán på Discogs Rediger på Wikidata

* (en) Horacio Salgán på MusicBrainz Rediger på Wikidata

* (en) Horacio Salgán på Spotify Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** CiNii **·** MusicBrainz **·** Discogs
 |